Namen Akademije je pomagati pri usposabljanju visokih policijskih uradnikov v državah članicah z optimizacijo sodelovanja med različnimi sestavnimi deli Akademije. Akademija podpira in razvija evropski pristop h glavnim problemom, s katerimi se srečujejo države članice v boju proti kriminalu, pri njegovem preprečevanju in vzdrževanju javnega reda in miru ter javne varnosti, zlasti v zvezi s čezmejnimi razsežnostmi teh problemov.

Europolovi cilji, sestava in delovanje, pa tudi možnosti za kar najtesnejše sodelovanje med Europolom in ustreznimi organi kazenskega pregona v državah članicah v boju proti organiziranemu kriminalu;

institucije Evropske unije, njihovo delovanje in vloga, pa tudi mehanizmi odločanja in pravni instrumenti Evropske unije, zlasti kar zadeva njihov vpliv na sodelovanje pri kazenskem pregonu;

Vsaka delegacija ima en glas. Predstavniki Komisije in generalnega sekretariata Sveta Evropske unije ter Europola so povabljeni, da se udeležijo sestankov kot opazovalci brez glasovalne pravice.

Tečaji in seminarji

Akademija je organizirala 87 tečajev in seminarjev. Število dejavnosti je v primerjavi z letom 2007 naraslo, število udeležencev se je povečalo na 2 078. Sekretariat Akademije je organiziral devet dejavnosti za podporo omrežja.

Pod okriljem Akademije sta bili v Parizu organizirani dve veliki konferenci. Letna konferenca Akademije: Crime, Police and Justice in the 21st Century (Kriminal, policija in pravosodje v 21. stoletju). Sestanek generalnih direktorjev policije, carine in varnostnih služb iz regij MEDA in držav članic EU, organiziran v okviru projekta Euromed Police II, ki ga je razvila Akademija.

Sodelovanje

Akademija je še naprej formalizirala sodelovanje s ključnimi institucijami. Decembra 2008 je bil podpisan sporazum o sodelovanju z Interpolom. Akademija je nadaljevala delo na področju pospeševanja sporazumov s Frontexom in Eurojustom. Sporazuma bosta podpisana v letu 2009.

Evropska razsežnost

Konferenca Akademije European Dimension – Enhancing Europe in Police Training (Evropska razsežnost – krepitev Evrope na področju policijskega usposabljanja) je potekala oktobra 2008 v Franciji.

Elektronska mreža (e-Net)

Elektronska mreža Akademije, e-Net, je bila dokončno uvedena.

Skupni programi usposabljanja

Razviti so bili trije novi skupni programi usposabljanja (Civilian Crisis Management (civilno krizno upravljanje), Drug Trafficking (promet s prepovedanimi drogami) in Management of Diversity (upravljanje raznolikosti)). Ponovni pregled skupnih programov usposabljanja na temo boja proti terorizmu je bil zaključen.

Vrednotenje

Razvit je bil nov sistem vrednotenja dejavnosti Akademije in uveden sistem vrednotenja po zaključku tečajev.

Program izmenjave

Program izmenjave Akademije, podprt s sredstvi iz programa AGIS, se je uspešno zaključil z objavo Exchanging Places: Sharing Police Knowledge and Practice in the European Union (Zamenjava mest: Delimo policijsko znanje in izkušnje v Evropski uniji).

Raziskave in znanost

Akademija je razvila koncept za European Police Science and Research Bulletin (evropski bilten za policijsko znanost in raziskave). Evropska konferenca Akademije na temo policijskih raziskav in znanosti za leto 2008 je bila osredotočena na primerjalne policijske raziskave z evropskega vidika s poudarkom na organiziranem kriminalu.

Projekt Euromed Police II

V državah MEDA je bilo izvedenih devet pripravljalnih sestankov, osem seminarjev in pet študijskih obiskov za visoke policijske uradnike. Organiziran je bil sestanek generalnih direktorjev policij, carin in varnostnih služb iz regij MEDA in držav članic EU. Razvit je bil poseben oddelek na Akademijini spletni strani z omejenim dostopom na e-Netu, ki je začel delovati novembra 2008.